als_Latn dik_Latn sag_Latn
(konica.al)- Furtunë golash në “Allianz Arena”. Bayern Munich ka shkatërruar 8-0 Hamburg, duke mos treguar aspak mëshirë. Bavarezët nuk kanë kursyer aspak energji për ndeshjen e kthimit ndaj Arsenal në Champions League. Në vitet e fundit është kthyer në një traditë goleada ndaj ekipit gjermano-verior dhe sot nuk bën përjashtim. Një paraqitje spektakolare e bavarezëve kundër ekipit të Mavrajt, i cili ishte i pafuqishëm kundër sulmit potent të vendasve.
Vidal, 3 herë Lewandowski, Alaba, 2 herë Coman dhe në fund Robben kompletuan këtë fitore të thellë, duke bërë që Bayern Munich të mbajë kreun dhe pavarësisht fitores së Leipzig, të mbajë diferencën prej 5 pikësh. Kështu, trajneri Ancelotti feston në mënyrën më të mirë të mundshme prezencën e 1000 të tij në stol, që pas startimit të karrierës në vitin 1995 te Regiana.
Ka fituar edhe Dortmund, që tani e sheh veten në pozicion më komod, në vendin e tretë, por gjithsesi, ndihet i kërcënuar, pasi Hoffenheim dhe Hertha Berlin e kërcënojnë, duke qenë se ndodhen vetëm 3 pikë larg. Hamburg, pas humbjes së sotme, rrezikon shumë rënien, aq më tepër që ndeshja e radhës është sërish e fortë, ndaj Hertha-s. Pozitive ishte rikthimi në fushë i Mavrajt pas panikut të dëmtimit.
BUNDESLIGA, JAVA 22
als_Latn als_Latn als_Latn min_Latn